You Must Love Me

"You Must Love Me" (בעברית: "אַתָּה חַיָּב לֶאֱהֹב אוֹתִי") הוא סינגל שהוקלט על ידי הזמרת-יוצרת האמריקאית מדונה. הוא נכתב על ידי אנדרו לויד ובר וטים רייס, עבור "אוויטה" – העיבוד הקולנועי משנת 1996 של המחזמר "אוויטה", המבוסס על חייה של המנהיגה הארגנטינאית אווה פרון. השיר הופץ ב-21 באוקטובר 1996, על ידי האחים וורנר כסינגל המוביל של הפסקול של הסרט. לאחר שנים שלא עבדו יחד, בשל הפרויקטים האישיים שלהם, ובר ורייס חזרו לשתף פעולה ביצירת שיר חדש עבור סרט הקולנוע, בתקווה לקבל מועמדות לפרס אוסקר עבור השיר המקורי הטוב ביותר. על פי ובר, השאיפה העיקרית מהשיר הייתה הצגת המצב הרגשי של אווה פרון באותו הזמן, כמו גם מערכת היחסים המורכבת שלה עם בעלה, חואן פרון. מדונה, אשר כיכבה בתפקיד הראשי בסרט, ניסתה לשנות את המילים של השיר כדי להעצים את הסימפתיה כלפי פרון, אבל לא הצליחה. כמו כן, היא לקחה שיעורים בפיתוח קול, לקראת הקלטת השיר עבור פסקול הסרט. השיר כולל צ'לו ופסנתר, המלווים את השירה של מדונה. השיר קיבל תגובות חיוביות מצד מבקרי המוזיקה, כאשר רבים מהם התייחסו אל יכולת השירה המשופרת של המדונה. בהמשך, זכה השיר בפרס גלובוס הזהב וכן בפרס אוסקר עבור השיר מקורי הטוב ביותר בשנת 1997. השיר הפך ללהיט שהגיע לראשי מצעדי פזמונים במספר מדינות, כגון איטליה, ארצות הברית, הממלכה המאוחדת ופינלנד. איגוד תעשיית ההקלטות האמריקאי (RIAA) העניק לשיר תעודה על מכירות על מכירת 500,000 עותקים של הסינגל במדינה. וידאו קליפ של השיר, בבימויו של אלן פארקר, יצא כאמצעי לקידום מכירות עבור הסינגל. מדונה ביצעה את השיר בטקס פרסי האקדמיה ה-69 וכן במהלך סיבוב ההופעות "Sticky & Sweet" שקיימה בשנים 2008–2009. בשנת 1996, מדונה כיכבה בסרט הקולנוע "אוויטה", וגילמה את דמותה של אווה פרון, מנהיגתה הרוחנית של העם הארגנטינאי. במשך זמן רב, מדונה חשקה לגלם את דמותה של אוויטה, ואפילו כתבה מכתב לבמאי אלן פארקר, בו היא מסבירה מדוע היא תהיה מושלמת לתפקיד הזה. לאחר שסוכם כי תבצע את התפקיד, היא עברה הכשרה קולית עם המאמנת ג'ואן ליידר, שכן "אוויטה" דורשת מכל אחד מהשחקנים שישיר את הקטעים שלו. ליידר ציינה כי הזמרת "נאלצה להשתמש בקול שלה באופן שהיא מעולם לא השתמשה בו לפני כן. 'אוויטה' היא תיאטרון מוזיקלי אמיתי -... אופראי, במובן מסוים". לאחר כעשר שנים שלא עבדו יחד, בשל הפרויקטים האישיים שלהם, אנדרו לויד ובר וטים רייס חזרו לשתף פעולה ביצירת "You Must Love Me" עבור סרט הקולנוע "אוויטה". השיר נכתב במיוחד עבור הסרט, על מנת שהסרט יכלול חומר חדש, ובכך להיות זכאי להתמודד על פרס האוסקר לשיר המקורי הטוב ביותר. מדונה ציינה כי שיר זה הוא האהוב עליה ביותר מבין כל שירי הסרט, וציינה כי הרעיון לשיר עלה כאשר פארקר שינה את סדר האירועים המתרחשים בסוף הסרט (ביחס לסדרם המקורי במחזרה), עם התקווה כי ובר ורייס יתאחדו, על מנת ליצור את אותו שיר חדש. על פי ובר, השאיפה העיקרית מהשיר הייתה הצגת המצב הרגשי של אווה פרון באותו הזמן, כמו גם מערכת היחסים המורכבת שלה עם בעלה, חואן פרון; לדבריו, אוויטה "גוססת, ואף יודעת שהיא גוססת. זו אחת הסיבות לכך שהיא אומרת 'אהוב אותי'. מתוך ייאוש. היא גם אומרת, 'אתה ודאי אוהב אותי, כי אתה ודאי תמיד אהבת אותי', אז זה משחק מילים קטן, אני מניח, שטים רייס כתב". השיר פורסם כסינגל הרשמי הראשון של הפסקול ב-21 באוקטובר 1996. מאז השקתו, השיר נכלל בכמה הפקות של המחזה, לרבות בהפקת לונדון המחודשת משנת 2006 ובהפקת ברודוויי המחודשת בשנת 2012.‏ הקלטות השירים של הסרט והפסקול החלו בספטמבר 1995, והתקיימו באולפני CTS בלונדון עם מדונה, בליווי עמיתיה לסרט – השחקנים אנטוניו בנדרס וג'ונתן פרייס. עם זאת, התעוררה בעיה כאשר מדונה לא חשה בנוח להקליט את ביצועיה בו-זמנית עם תזמורת של 84 נגנים בתוך האולפן. היא הייתה רגילה להקלטות בהן המוזיקה מוקלטת מראש, ואין מוזיקאים שמקשיבים לה. כמו כן, בניגוד להקלטות קודמות בהן נטלה חלק, הפעם הייתה לה מעט מאוד, אם בכלל, שליטה על הפרויקט; "אני רגילה לעבוד על השירים שלי וכשאני נכנסת לאולפן, לבחור את הנגנים ולומר מה נשמע טוב או ומה לא [...] לעבוד על ארבעים ושישה שירים עם כל כך הרבה אנשים מעורבים, כשאין לי מילה – נדרשתי להתרגל לזה", היא נזכרת. לפיכך, התקיימה פגישת חירום בין פארקר, ובר ומדונה, שבה הוחלט שהזמרת תקליט את ביצועיה באולפן אחר מזה שבו תוקלט התזמורת. כמו כן, הוחלט על ההפסקות שתיקח בין הקלטות. השיר מתחיל בנגינה של תזמורת ופסנתר, ועם מדונה ששרה את המילים הפותחות של השיר. היא ממשיכה לשיר את המילים, שמדברים על הבנתה של אווה פרון כי בעלה, חואן פרון, אוהב אותה, ובעצם אהב אותה מאז ומתמיד, לכל אורך הדרך, ולא ראה בה רק כקישוט לצרכיו הפוליטיים. כאשר הציגו את השיר למדונה, התגובה הראשונה שלה הייתה שלילית, מאחר שהיא רצתה שדמותה של פרון תהיה יותר סימפתית, ולא של "מניפולטורית ממולחת", כמו שהדמות נתפסה בדמיוני של אלן פארקר, הבמאי. כמו כן, היא גם הייתה מודאגת לגבי התדמית שלה, והצליחה לבצע מספר שינויים בתסריט המקורי. עם זאת, טים רייס סירב לשנות את השיר, אבל שיכתב אותו מספר פעמים. הוא נזכר: "אני זוכר שהבאתי את המילים למדונה, והיא ניסתה לשנות אותן ... הסצנה יכולה להתפרש בדרכים שונות, אבל המילים שלי נשארו כמו שהן, תודה לאל!". אחד מכלי הנגינה הבולטים בשיר הוא צ'לו, שמנוגן כחלק מתזמורת חיה. כאשר השיר מתקרב אל הפזמון, מנגינת הפסנתר מפסיקה, ונשמעת מנגינת הצ'לו, כרקע לשירתה של מדונה את המילים הבאות: "עמוק בליבי אני מסתירה / דברים שאני משתוקקת לומר / חוששת להודות איך אני מרגישה / פוחדת שתחמוק ממני", כאשר הפסנתר והתזמורת נשמעים שוב. כך זה ממשיך באותו האופן, ובהדרגה נמוג. "You Must Love Me" זכה לשבחים מצד המבקרים, בדרך כלל. גיי' רנדי טרבורל, מחבר הספר Madonna: An Intimate Biography, כתב: "מי יכול להכחיש שיש לה קול מדהים ונוכחות שאין לטעות בה כאשר נשמע השיר 'You Must Love Me'?".‏ לוסי או'בריאן, מחברת הספר "מדונה: כמו אייקון", התייחסה בחיוב לצירוף השיר החדש לפסקול, וציינה כי יש "פאתוס" בשירתה של מדונה. סטיבן תומאס ארלוויין (AllMusic) כתב כי הרגיש ש"גם עם הפגמים, "אוויטה" היא הפקה ראויה, לרבות הבלדה "You Must Love Me", שנכתבה במיוחד עבור הסרט".‏ לארי פליק (בילבורד) כינה את השיר "אירוע מוזיקלי חשוב [...] בלדה תיאטרלית מרירה ושקטה [נכתבה] במיוחד עבור מדונה". קתלין גואדו (בילבורד), כתבה כי "[מדונה] מספקת את מה שהוא ללא ספק אחת מההופעות הקוליות החזקות ביותר של הקריירה שלה, בנוחות רבה היא מגיעה לקול הסופרן הגבוה שהשיר דורש, תוך שילוב של רגש עדין, קורע לב. הדבר מבשר טובות לעוצמה היצירתית של שאר הפסקול". מתיו ג'ייקובס (הפינגטון פוסט) דירג אותו במקום 61 ברשימתו "הדירוג הסופי של הסינגלים של מדונה". הוא הסביר כי "פיתוח הקול שמדונה עברה לקראת צילומי הסרט השתלמו, עבור סרנדת-סופרן זו", אך ציין כי הסינגל "לא עומד בפני עצמו, מחוץ לסרט". אנני זאלצקי (Spin) ציינה כי "[מדונה], בפסקול הסרט אוויטה, מפגינה את צמיחתה האסטרונומית כסולנית", תוך שהיא משתמשת לביצוע התחנונים השביר בשיר זוכה פרס האוסקר "You Must Love Me" כדוגמה לכך. בסקירתה של "אוויטה", ג'נט מסלין (הניו יורק טיימס) ציינה כי "מר ובר ומר רייס תרמו שיר חדש, "You Must Love Me", שמתאים לחתונות באותה מידה שהוא מתאים לניהול מדינות דרום-אמריקאיות". דייוויד בראון (אנטרטיינמנט ויקלי) נתן לשיר דירוג של B וחיווה דעתו כי "["You Must Love Me"] הוא לא "Live to Tell" או "Take a Bow". אבל שיר פשוט זה מ"אוויטה", המעובד באופן אלגנטי, נועד לקדם הן את הסרט ואת תדמיתה הבוגרת, המטריארכלית [של מדונה]". ג'יי. די. קונסידין (The Baltimore Sun) כתב ששיר זה הוא אחד מ"השירים הגדולים" של הפסקול. פיטר טרוורס (רולינג סטון) טען כי זהו שיר "המתחנן לסימפתיה". השיר זכה בפרס גלובוס הזהב עבור השיר המקורי הטוב ביותר, בטקס ה-54 שהתקיים ב-19 בינואר 1997.‏ כעבור כחודשיים, זכה השיר בפרס אוסקר לשיר המקורי הטוב ביותר. בארצות הברית, השיר "You Must Love Me" הושמע לראשונה ברדיו ב-9 באוקטובר 1996. השיר זכה לאהדה, שהביאה אותו ל-118 השמעות ברדיו בשבוע הראשון, ולמקום ה-55 במצעד האיירפליי הוט 100. הסינגל יצא על גבי תקליטור ב-29 באוקטובר, בעקבות הביקוש הרב שעלה בקרב הציבור; השיר "Rainbow High", גם הוא מפסקול הסרט, נוסף בתור הבי-סייד. השיר נכנס לראשונה למצעד בילבורד הוט 100 במקום 22, בשבוע שאירע ב-14 בנובמבר 1996, ובסופו של דבר הגיע לשיא של מקום 18 במצעד לאחר שבועיים במצעד. במצעד השנתי לשנת 1997, השיר דורג במקום 99. על פי בילבורד, השיר "You Must Love Me" זכה להישג הרביעי בחשיבותו מבין כל הסינגלים שבקריירה של מדונה, אחרי "You'll See" (מקום 8 בשנת 1995),‏ "Erotica" (מקום 13 בשנת 1992) ו-"Rescue Me" (מקום 15 בשנת 1990). כמו כן, היה זה ההישג הגבוה ביותר במצעד הפזמונים עבור צמד היוצרים ובר-רייס, מאז הביצוע של הלן רדי לשיר "I Don't Know How to Love Him", שהגיע למקום 13 בשמת 1971.‏ ב-22 באוקטובר 1998 השיר זכה להפוך ל"סינגל זהב" מטעם איגוד תעשיית ההקלטות האמריקאי (RIAA), על שהגיע להישג של מכירת 500,000 עותקים. בקנדה, השיר נכנס למצעד הפזמונים של RPM היישר למקום 36, ועלה עד למקום ה-11, בשבוע של ה-16 בדצמבר 1996.‏ בסך הכל, השיר הופיע במצעד במשך 14 שבועות. בממלכה המאוחדת, השיר הגיע עד למקום 10, במצעד הסינגלים הבריטי, בשבוע של ה-2 בנובמבר 1996, ונשאר ברשימת 100 השירים הטובים ביותר במשך 9 שבועות. באוסטרליה, השיר "You Must Love Me" הגיע למקום 11 במצעד הסינגלים של ARIA, בשבוע של ה-10 בנובמבר 1996, והצליח לשמור על מקומו למשך שבוע אחד נוסף. בסך הכל, השיר הופיע במצעד במשך 9 שבועות. באיטליה, השיר הגיע עד למקום 4 במצעד הסינגלים FIMI. במצעדי סיכום השנה האיטלקים, השיר דורג במקום 39. השיר "You Must Love Me" הגיע לשיא של מקום 4 בפינלנד, ולשיא של מקום 21 באירלנד, שם נשאר במשך שבועיים נוספים. בגרמניה, שיר זה היה לאחד מהישגיה הנמוכים ביותר של מדונה במדינה, לאחר שהגיע עד למקום 78 בלבד במצעד הגרמני. בווידאו קליפ עבור השיר "You Must Love Me", אשר בוים על ידי אלן פארקר, נראית מדונה כשהיא מבצעת את השיר בתוך חדר קטן; תוך שילוב קטעים וסצנות מתוך סרט הקולנוע "אוויטה". מאחר שמדונה הייתה בחודש השמיני להיריונה עם בתה לורדס מריה, היה צורך להסתיר את בטנה מאחורי פסנתר. הווידאו קליפ נכלל כבונוס במהדורת השנה ה-15 של הסרט, שפורסמה על גבי בלו-ריי ב-19 ביוני 2012.‏ ב-24 במרץ 1997, מדונה ביצעה את השיר בטקס פרסי אוסקר ה-69 לבושה בשמלת סטרפלס שעיצב כריסטיאן דיור. לדברי הכוריאוגרף אוטיס סאליד, הם רצו להציג את הזמרת באופן מאופק, ומכאן שהזמרת עמדה על הבמה לבדה, יחד עם אור הזרקורים שעליה ועם פסנתר לשמאלה. מבקר הקולנוע קארי ריקי (פילדלפיה אינקוויירר) כתב כי מדונה "נתנה ביצוע מאופק של השיר". מדונה לא ביצעה שוב את השיר, עד לסיבוב ההופעות הבינלאומי שלה "Sticky & Sweet" שהתקיים בשנים 2008–2009. היא הופיעה על במה בשמלת ז'יבנשי שחורה, עם סרטים ורודים סביב צווארה וגרביים שחורים על רגליה וביצעה גרסה אקוסטית של השיר, בליווי גיטרה, כשהיא יושבת על שרפרף. במהלך השיר ליוו אותה 4 נגנים, לבושים בבגדי צוענים; במהלך השיר הופיעו סצנות מתוך הסרט "אוויטה" על מסכי ענק ברקע. הביצוע הזה זכה לביקורות חיוביות מצד המבקרים, ביניהם ריקרדו בקה (The Denver Post) שכתב כי "האומץ שלה – להעניק ל-"You Must Love Me" גרסה שונה מהגרסה המצולמת של המחזמר – היה במקום, ומדהים, עם הליווי של כלי המיתר". כאשר סיבוב ההופעות הגיע לבואנוס איירס, לאחר ביצוע השיר "You Must Love Me", מדונה שרה את "Don't Cry for Me Argentina", שיר נוסף מתוך הסרט שבכיכובה. ביצועי שני השירים בעיר הוקלטו ונכללו ב-DVD של ההופעה החיה, שהופץ בשנת 2010 ונמכר תחת השם "Sticky & Sweet Tour".‏ הזמרת ברוק וייט ביצעה גרסת כיסוי לשיר בעונה השביעית של "אמריקן איידול". ביצוע זה בתוכנית היה "היסטורי", שכן הייתה זו הפעם היחידה אי פעם שזמר בתוכנית שכח את המילים של השיר ששר במהלך הופעה חיה. וייט התחילה לשיר את השיר, אך עצרה לאחר הבית הראשון, והתחילה מחדש מההתחלה. סינגל "7‏ / ‏Cassette‏ / CD‏ US‏ "You Must Love Me"‏ (גרסת הסינגל) – 3:09 "Rainbow High" ‏ – 2:27 סינגל CD‏ UK‏ "You Must Love Me"‏ (גרסת הסינגל) – 3:09 "You Must Love Me/I'd Be Surprisingly Good For You"‏ (אינסטרומנטלי) ‏ – 4:27 מדונה – קולות, מיקס טים רייס – מחבר (מילים) אנדרו לויד ובר – מחבר (לחן), מפיק אלן פארקר – מפיק נייג'ל רייט – מפיק, מיקס דייוויד רייטזאס – מיקס ג'ון מאוסרי – ניצוח דייוויד קדיק – ניצוח נוסף מייק דיסקון – ניצוח נוסף רשימת הקרדיטים - מתוך הערות המצורפות לסינגל. Bona, Damien (2002). Inside Oscar 2. Random House Publishing Group. ISBN 9780345448002. Citron, Stephen (2001). Stephen Sondheim and Andrew Lloyd Webber: The New Musical. Oxford University Press. ISBN 978-0195096019. Metz, Allen; Benson, Carol (1999), The Madonna Companion: Two Decades of Commentary, Music Sales Group, ISBN 0-8256-7194-9 Michael, Mick St. (2004). Madonna 'Talking': Madonna in Her Own Words. Omnibus Press. ISBN 1844494187. Morton, Andrew (2002). Madonna. Macmillan Publishers. ISBN 0-312-98310-7. O'Brien, Lucy (2008). Madonna: Like an Icon. Bantam Press. ISBN 9780552153614. Roberts, David (2006). British Hit Singles & Albums. Guinness World Records Limited. ISBN 1-904994-10-5. Rooksby, Rikky (2004). The Complete Guide to the Music of Madonna. Omnibus Press. ISBN 0-7119-9883-3. Taraborrelli, Randy J. (2008). Madonna: An Intimate Biography. Simon and Schuster. ISBN 9780330454469. מדיה וקבצים בנושא You Must Love Me בוויקישיתוף מידע על היצירה "You Must Love Me" באתר מיוזיק בריינז מידע על הסינגל "You Must Love Me" באתר מיוזיק בריינז מידע על היצירה "You Must Love Me" באתר Discogs סרטון השיר "You Must Love Me" באתר יוטיוב You Must Love Me, בביצוע מדונה, וידאו קליפ של השיר באתר יוטיוב You Must Love Me, בביצוע אלנה רוג'ר, וידאו קליפ של השיר באתר יוטיוב You Must Love Me, בביצוע ברוק ווייט, מתוך אמריקן איידול, וידאו קליפ של השיר באתר יוטיוב נייג'ל רייט, אלן פארקר, אנדרו לויד ובר Michael 2004, p. 67 Taraborrelli 2008, p. 260 Ciccone, Madonna (בנובמבר 1996). "The Madonna Diaries". Vanity Fair. Advance Publications: 174–188. ISSN 0733-8899. {{cite journal}}: (עזרה) Roberts 2006, p. 137 Citron 2001, p. 402 Flick, Larry (26 באוקטובר 1996). "Radio embraces "Evita"". Billboard. 108 (43): 1, 91. נבדק ב-29 ביוני 2015. {{cite journal}}: (עזרה) "A Second Interview with Andrew Lloyd Webber, Composer, On the Set of Evita in Budapest". Universal Pictures. אורכב מ-המקור ב-6 בדצמבר 1999. נבדק ב-1 ביולי 2015. {{cite web}}: (עזרה) Brantley, Ben (3 ביולי 2006). "In London, a Pious 'Evita' for a Star-Struck Age". הניו יורק טיימס. נבדק ב-1 ביולי 2015. {{cite web}}: (עזרה) Gans, Andrew (12 במרץ 2012). "Elena Roger and Ricky Martin Begin a 'Waltz for Eva and Che' in Broadway Revival of Evita March 12". Playbill. נבדק ב-1 ביולי 2015. {{cite web}}: (עזרה) Taraborrelli 2008, p. 261 Taraborrelli 2008, p. 262 Rooksby 2004, p. 80 O'Brien 2008, p. 308 Taraborrelli 2008, p. 299 Thomas Erlewine, Stephen. "Evita > Madonna". AllMusic. נבדק ב-29 ביוני 2015. {{cite web}}: (עזרה) Guerdo, Kathleen (19 באוקטובר 1996). "Single Reviews: Madonna You Must Love Me". Billboard. נבדק ב-30 ביוני 2015. {{cite news}}: (עזרה) Jacobs, Matthew (10 במרץ 2015). "The Definitive Ranking Of Madonna Singles". The Huffington Post. נבדק ב-30 ביוני 2015. {{cite web}}: (עזרה) Zaleski, Annie (9 במרץ 2015). "Express Yourself: What Is Madonna's Greatest Era? The SPIN staff dissects one woman's three decades of pop stardom". Spin. נבדק ב-19 באוגוסט 2015. {{cite web}}: (עזרה) Maslin, Janet (25 בדצמבר 1996). "Movie review - Evita (1996)". הניו יורק טיימס. נבדק ב-29 ביוני 2015. {{cite web}}: (עזרה) Browne, David (25 באוקטובר 1996). "You Must Love Me". Entertainment Weekly. נבדק ב-29 ביוני 2015. {{cite web}}: (עזרה) Considine, J. D. (12 בנובמבר 1996). "'Evita' soundtrack is no showstopper Review". The Baltimore Sun. נבדק ב-30 ביוני 2015. {{cite web}}: (עזרה) Travers, Peter (10 בינואר 1997). "Evita review". Rolling Stone. נבדק ב-30 ביוני 2015. {{cite web}}: (עזרה) "Madonna Among Globe Winners". Toledo Blade. 21 בינואר 1997. נבדק ב-29 ביוני 2015. {{cite news}}: (עזרה) "The 69th Academy Awards (1997) Nominees and Winners". Academy of Motion Picture Arts and Sciences (AMPAS). נבדק ב-29 ביוני 2015. {{cite web}}: (עזרה) Evans, Francesca (29 בנובמבר 1996). "Film soundtracks wind way toward Top Ten". Star-News. נבדק ב-30 ביוני 2015. {{cite news}}: (עזרה) "The Year in Music: 1997 Hot 100". Billboard. 109 (52). ISSN 0006-2510. נבדק ב-30 ביוני 2015. {{cite journal}}: (עזרה) Bronson, Fred (16 בנובמבר 1996). "Beatles High Flying; Madonna Adored". Billboard. 108 (46): 102. ISSN 0006-2510. נבדק ב-30 ביוני 2015. {{cite journal}}: (עזרה) ‏"‏American single certifications – Madonna – You Must Love Me‏"‏.‏ Recording Industry Association of America.‏Retrieved June 30, 2015. If necessary, click Advanced, then click Format, then select Single, then click SEARCH‏ "Top RPM Singles: Issue 9930". RPM. Library and Archives Canada. אורכב מ-המקור ב-2015-07-05. נבדק ב-30 ביוני 2015. {{cite web}}: (עזרה) ‏"Top RPM Singles: Issue 9720." RPM. Library and Archives Canada. Retrieved June 30, 2015.‏ "Top RPM Singles: Issue 9807". RPM. Library and Archives Canada. אורכב מ-המקור ב-2015-07-05. נבדק ב-30 ביוני 2015. {{cite web}}: (עזרה) "‏Madonna: Artist Chart History‏" Official Charts Company.‏ Retrieved June 30, 2015‏ "‏Australian-charts.com – Madonna – You Must Love Me‏". ARIA Top 50 Singles. Retrieved 30 June 2015. "Lsingoli più venduti del 1996" (באיטלקית). Federation of the Italian Music Industry. נבדק ב-30 ביוני 2015. {{cite web}}: (עזרה) "TI singoli più venduti del 1996" (באיטלקית). Federation of the Italian Music Industry. נבדק ב-30 ביוני 2015. {{cite web}}: (עזרה) ‏"Madonna – You Must Love Me" (in Finnish). Musiikkituottajat – IFPI Finland. Retrieved June 30, 2015.‏ ‏"The Irish Charts – Search Results – You Must Love Me". Irish Singles Chart. Retrieved June 30, 2015.‏ ‏"‏ Musicline.de – Madonna Single-Chartverfolgung‏" (in German). Media Control Charts. PhonoNet GmbH. Retrieved June 30, 2015. Morton 2002, p. 408 Metz & Benson 1999, p. 310 Reuben, Michael (21 ביוני 2012). "Evita Blu ray". Blu-Ray. נבדק ב-29 ביוני 2015. {{cite web}}: (עזרה) Staff (27 במרץ 1997). "The stars parade on Oscar night". New Straits Times. נבדק ב-30 ביוני 2015. {{cite news}}: (עזרה) Bona 2002, p. 109 Rickey, Carrie (25 במרץ 1997). "9 Oscars for 'English Patient'". The Philadelphia Inquirer. נבדק ב-29 ביוני 2015. {{cite web}}: (עזרה) Guerra, Joey (17 בנובמבר 2008). "Madonna gives Houston fans a tasty tour treat". Houston Chronicle. נבדק ב-29 ביוני 2015. {{cite news}}: (עזרה) Baca, Ricardo (11 בנובמבר 2008). "Madonna thrills fans at Pepsi Center". The Denver Post. נבדק ב-29 ביוני 2015. {{cite web}}: (עזרה) Hasty, Katie (29 באוקטובר 2009). "Preview: 'Madonna Sticky and Sweet: Live from Buenos Aires' concert film". HitFix. נבדק ב-5 ביולי 2015. {{cite web}}: (עזרה) Gill, Andy (26 במרץ 2010). "Album: Madonna, Sticky & Sweet Tour (Warner Bros)". The Independent. נבדק ב-5 ביולי 2015. {{cite news}}: (עזרה) Ryan, Joal (23 באפריל 2008). "The Brooke White Reboot: How Big a Sin?". E!. נבדק ב-29 ביוני 2015. {{cite web}}: (עזרה) You Must Love Me (US single liner notes). Madonna. Warner Bros. 1996. 7-17495.{{cite AV media notes}}: תחזוקה - ציטוט: others in cite AV media (notes) (link) You Must Love Me (European single liner notes). Madonna. Warner Bros. 1996. 9 17495-2.{{cite AV media notes}}: תחזוקה - ציטוט: others in cite AV media (notes) (link) Evita (Liner notes). Madonna. Burbank, California: Warner Bros. Records. 1996. 9362-46346-2.{{cite AV media notes}}: תחזוקה - ציטוט: others in cite AV media (notes) (link) ‏"Ultratop.be – Madonna – You Must Love Me" (in Dutch). Ultratop 50. Retrieved June 30, 2015.‏ ‏"Top RPM Adult Contemporary: Issue 9789." RPM. Library and Archives Canada. Retrieved June 30, 2015.‏ ‏"Lescharts.com – Madonna – You Must Love Me" (in French). Les classement single. Retrieved June 30, 2015.‏ "‏Lsingoli più venduti del 1996‏" (in Italian). Federation of the Italian Music Industry. Retrieved June 30, 2015. "‏Madonna – Chart history‏". Billboard Hot 100 for Madonna. Retrieved June 30, 2015. ‏"‏Madonna – Chart history‏". Billboard Adult Contemporary for Madonna. Retrieved June 30, 2015.‏ ‏"‏Madonna – Chart history‏" .Billboard Adult Pop Songs for Madonna. Retrieved June 30, 2015.‏ ‏"‏Madonna – Chart history‏". Billboard Pop Songs for Madonna. Retrieved June 30, 2015.‏ ‏"The Year in Music: 1997 Hot 100". Billboard 109 (52). ISSN 0006-2510. Retrieved June 30, 2015.